**NOTĂ INFORMATIVĂ**

**cu privire la elaborarea normelor de personal pentru instituțiile**

**de învățământ primar și secundar (ciclul I și II)**

|  |
| --- |
| 1. **Denumirea autorului și, după caz, a participanților la elaborarea proiectului** |
| Normele de personal pentru instituțiile de învățământ primarși secundar (ciclul I și II) au fost elaborate de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite** |
| În prezent, la elaborarea schemei de încadrare a personalului, instituțiile de învățământ general aplică Ordinul comun al Ministerului Educației și Științei și Ministerului Finanțelor nr. 542/108 din 21.08.1999 *cu privire la statele titulare provizorii ale instituțiilor de învățământ preuniversitar.*  Pornind de la premisa că *Statele titulare provizorii ale instituțiilor de învățământ preuniversitar,* aprobate în anul 1999, Anexele 1, 2, 3, 7, nu satisfac cerințelor actuale privind implementarea eficientă a noilor politici în domeniul învățământului și necesită a fi revizuite și completate. Instituțiile de învățământ au noi funcții și atribuții, mult mai complexe; s-au revizuit/completat atribuțiile și responsabilitățile cadrelor didactice și manageriale, dar și cele ale personalului nedidactic și auxiliar, respectiv au apărut noi servicii cu responsabilități specifice.  Printre acestea se pot menționa: Implementarea Codului educației nr. 152/2014. Conform art. 140, alin.(1) lit. l), MEC are atribuția de a elabora, prin coordonare cu autorităţile interesate, şi aproba normele de personal, de muncă şi de finanţare în sistemul naţional de educaţie. Totodată, prin art. 53 au fost stabilite categoriile de personal didactic și didactic auxiliar. Unele dintre ele nu se regăsesc în Statele titulare provizorii ale instituțiilor de învățământ preuniversitar, aprobate în anul 1999.aprobarea în decembrie 2021 a unui nou Clasificator al ocupațiilor din Republica Moldova (CORM 006-2021).  * Anexa nr.1 la **Hotărârea Guvernului nr. 1231/2018** pentru punerea în aplicare a prevederilor **Legii nr. 270/2018** privind sistemul unitar de salarizare în sectorul bugetar, care stabilește a altă clasificare pe **categorii a instituțiilor de învățământ**, reieșind din numărul total al elevilor. În context, normele de muncă pentru personal, în noul proiect, au fost stabilite în corespundere această clasificare.  finanțarea instituțiilor de învățământ primar şi secundar general din subordinea autorităților publice locale de nivelul al doilea pe bază de cost standard per elev. Din anul 2017, instituțiile de învățământ primar şi secundar general din subordinea autorităților publice locale de nivelul al doilea au trecut la autogestiune financiară (HG 868/2014). Ca rezultat, apare necesitatea angajării specialiștilor din domeniul financiar.  * **implementarea politicilor de incluziune** a persoanelor cu dizabilități. Instituțiile de învățământ creează condiții necesare pentru educație și instruire, sprijin pentru persoanele cu dizabilități, promovarea educației incluzive a persoanelor cu dizabilități fără discriminare şi în condiții de egalitate cu ceilalți elevi. Acest lucru implică instituirea funcțiilor de cadru didactic de sprijin, psiholog, psihopedagog etc.  implementarea platformelor Ministerului Educației și Cercetării de evidență a datelor din sistemul educațional precum SIME, SIPAS, SAPD etc. În prezent, Statele provizorii (a.1999) nu prevăd personal care ar administra platformele de management implementate de Ministerul Educației și Cercetării. Astfel, pentru a asigura prezența tuturor datelor solicitate și veridicitatea acestora, analiza și verificarea rapoartelor generate de instituție, consultarea cadrelor didactice în introducerea datelor primare, înaintarea propunerilor de eficientizare a sistemelor informaționale etc. este necesară instituirea unui post cu responsabilități de administrare a acestor platforme – Analist date/ Administrator de Baze de date. Un alt motiv cu privire la necesitate elaborării unor acte normative noi privind Statele și normele de personal, este **Hotărârea Curții de Conturi** nr.41 din 29 iulie 2022 cu privire la Raportul auditului asupra rapoartelor financiare consolidate ale Ministerului Educației și Cercetării încheiate la 31 decembrie 2021 (recomandarea 2.6.3, elaborarea și aprobarea reglementărilor aferente statelor-tip de personal (conform prevederilor art.50 din Codul educației); recomandarea 2.6.4. asigurarea controlului asupra pertinenței statelor de personal din cadrul instituțiilor din subordine, cu ajustarea cadrului normativ necesar)  Totodată, este important a menționa că în corespundere cu **Hotărârea Guvernului nr. 868/2014** privind finanțarea în bază de cost standard per elev a instituțiilor de învățământ primar şi secundar general din subordinea autorităților publice locale de nivelul al doilea, **art. 20 alin.4) din secțiunea 5 privind Autonomia școlară a instituțiilor de învățământ,** instituțiile de învățământ au competența și responsabilitatea determinării efectivul-limită al personalului nondidactic al instituției de învățământ, în limitele alocațiilor bugetare.  În context, proiectul documentului nou, stabilește normele pentru numărul maxim de posturi de personal ce pot fi instituite în cadrul instituției de învățământ. Schema de încadrare a personalului se va institui în limita normelor stabilite de personal *și a cheltuielilor de personal*, *aprobate în bugetul anului respectiv* și se va aproba de către fondator.  Totodată, în schema de încadrare a personalului, instituția de învățământ poate include și alte funcții ce nu se regăsesc în normele de personal din prezentul ordin, conform Clasificatorului ocupațiilor din Republica Moldova (CORM 006-2021), în limita bugetului disponibil, argumentând necesitatea acestora, cu aprobarea de către fondator.  În concluzie, proiectul documentului propus spre coordonare privind Normele de personal pentru instituțiile de învățământ primar și secundar (ciclul I și II) din Republica Moldova a fost elaborat în conformitate cu art. 53 și art. 140, alin.(1), lit. l) din Codul educației nr.172/2014.  De asemenea, la elaborarea documentului s-a ținut cont de următoarele acte normative:   * Codul educației al Republicii Moldova nr.152/2014; * Codul muncii al Republicii Moldova nr. 154/2003; * Clasificatorului ocupațiilor din Republica Moldova (CORM 006-2021), aprobat prin Ordinul nr. 11/2021 al Ministerului Muncii și Protecției Sociale. * Hotărârea Guvernului nr. 868/2014 privind finanțarea în bază de cost standard per elev a instituțiilor de învățământ primar şi secundar general din subordinea autorităților publice locale de nivelul al doilea; * Legea nr. 270/2018 privind sistemul unitar de salarizare în sectorul bugetar; * Hotărârea Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar; * Legea nr.60/2012 privind incluziunea socială a persoanelor cu dizabilități; * Programul de dezvoltare a educației incluzive în Republica Moldova pentru anii 2011-2020, aprobat prin Hotărârea Guvernului nr. 523/2011; * Hotărârea Guvernului nr. 601/2020 cu privire la aprobarea Conceptului Sistemului informațional de management în educație; * Hotărârea Guvernului nr.351/2012 pentru aprobarea Regulamentului privind redirecționarea resurselor financiare în cadrul reformării instituțiilor rezidențiale; * Hotărârea Guvernului nr.357/2018 cu privire la determinarea dizabilității; * Hotărârea Guvernului nr.1211/2016 cu privire la aprobarea Regulamentului sanitar pentru instituțiile de educație timpurie; * Regulamentul-tip de organizare și funcționare a instituțiilor de învățământ primar și secundar, ciclul I și II (Ordinul MEC nr.235/2016); * Regulamentul de organizare și funcționare a claselor și grupelor cu program prelungit (Ordinul MEC nr.1096/2016); * Repere metodologice privind activitatea psihopedagogului în instituțiile de învățământ general (Ordinul MEC nr. 212/2018); * Repere metodologice privind activitatea cadrului didactic de sprijin în instituțiile de învățământ general (Ordinul MEC nr. 209/2018); * Repere metodologice privind activitatea psihologului în instituțiile de învățământ (Ordinul MEC nr. 02/2018); * Repere metodologice privind activitatea logopedului în instituțiile de învățământ (Ordinul MEC nr. 01/2018);   și alte acte normative, elaborate pentru instituțiile de învățământ de către structurile centrale (ANSA, ANSP, Inspecția muncii, Centrul național pentru protecția datelor cu caracter personal, Serviciul de protecție civilă și situații excepționale etc.). |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul documentului nu are ca scop armonizarea legislaţiei naţionale cu legislaţia Uniunii Europene și nu necesită descrierea gradului de compatibilitate. |
| 1. **Principalele prevederi ale proiectului și evidențierea elementelor noi** |
| Normele de personal pentru instituțiile de învățământ primar și secundar (ciclul I și II) prezentate în proiectul documentului promovat, se referă la instituțiile de învățământ primar, gimnazial și liceal, inclusiv liceele serale. Nu sunt incluse instituțiile de învățământ de tip școală primară – grădiniță, gimnaziu - grădiniță și licee cu grupe preșcolare.  Principalele prevederi și elemente noi ale proiectului de document se referă la următoarele situații:   1. Completarea cu posturi noi:    1. Odată cu trecerea la finanțarea instituțiilor de învățământ primar şi secundar general din subordinea autorităților publice locale de nivelul al doilea pe bază de cost standard per elev, instituțiile au trecut la autogestiune financiară. Astfel, în scopul implementării eficiente a acestor politici, este necesar a completa lista personalului cu posturi precum: contabil-șef, contabil, economist.    2. În contextul politicii statului Republica Moldova privind educația incluzivă (Codul educației, art.33 și 34) a apărut necesitatea acordării de servicii specializate copiilor cu dizabilități și cerințe educaționale speciale (CES) în fiecare instituție de învățământ unde învață acești copii – de aici și necesitatea instituirii posturilor de cadru didactic de sprijin. Totodată, în contextul aprobării recente a modificărilor la Codul educației și restructurării Centrului Republican de Asistență Psihopedagică (CRAP) se propune ca funcțiile de psiholog, psihopedagog, logoped, kinetoterapeut să fie asigurate de CRAP. Aceste prevederi intrând în vigoare la data aprobării finale în Parlament.    3. *Statele de personal provizorii* aprobate în anul 1999 nu prevăd personal pentru clasele și grupele cu program prelungit. Proiectul propus include postul de Asistent didactic, care se poate institui în instituțiile de învățământ alternativ, precum și în învățământul primar pentru clasele și grupele cu program prelungit în condițiile reglementate de Ministerul Educației și Cercetării.    4. În vederea implementării platformelor Ministerului Educației și Cercetării de evidență a datelor din sistemul educațional precum SIME, SIPAS, SAPD etc. În prezent, Statele provizorii (a.1999) nu prevăd personal care ar administra platformele de management implementate de Ministerul Educației și Cercetării. Astfel, pentru a asigura prezența tuturor datelor solicitate și veridicitatea acestora, analiza și verificarea rapoartelor generate de instituție, consultarea cadrelor didactice în introducerea datelor primare, înaintarea propunerilor de eficientizare a sistemelor informaționale etc. este necesară instituirea unui post cu responsabilități de administrare a acestor platforme – Analist date/ Administrator de Baze de date. 2. Posturile au fost stabilite conform Clasificatorului ocupațiilor din Republica Moldova (CORM 006-2021). 3. Normele de personal, pentru cele mai multe posturi, au fost stabilite în corespundere cu **categoriile instituțiilor de învățământ**, specificate în Anexa nr.1 la Hotărârea Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar. 4. Proiectul ***Normelor de personal*** ***pentru instituțiile de învățământ primar și secundar (ciclul I și II)*** stabilește numărul maxim de posturi (funcții) ce pot fi instituite în cadrul unei instituții de învățământ. Prin decizia Consiliului de administrație, în statele de personal pot fi incluse și alte funcții ce nu se regăsesc în normele de personal din proiectul ordinului, conform Clasificatorului ocupațiilor din Republica Moldova (CORM 006-2021). 5. Schema de încadrare a personalului se va stabili în limita prezentelor norme de personal și a cheltuielilor de personal aprobate în bugetul anului respectiv, și se va aproba de către fondator. |
| 1. **Fundamentarea economico-financiară** |
| Proiectul Normelor de personal nu necesită resurse financiare suplimentare de la bugetul de stat, decât cele prevăzute de actele normative de finanțare în vigoare.  Posturile pentru cadrele didactice din instituțiile de învățământ primar și secundar (ciclul I și II) se vor institui în conformitate cu Planul-cadru pentru învățământul primar, gimnazial și liceal, aprobat de Ministerul Educației și Cercetării.  Normele de personal pentru personalul nedidactic și auxiliar vor fi stabilite în limita cheltuielilor de personal aprobate în bugetul anului respectiv, argumentându-se necesitatea acestora.  Schema de încadrare a personalului din instituțiile de învățământ primar, gimnazial și liceal se va aproba de către organul local de specialitate în domeniul învățământului/fondator, în limita alocațiilor bugetare aprobate. |
| 1. **Modul de încorporare a actului în cadrul normativ în vigoare** |
| Pentru implementarea Normelor de personal propuse prin documentul respectiv se vor abroga Anexele 1, 2, 3 la Ordinul comun al Ministerului Educației și Științei și Ministerului Finanțelor nr. 542/108 din 21.08.1999 cu privire la statele titulare provizorii ale instituțiilor de învățământ preuniversitar. Modificarea altor acte normative în vigoare nu se necesită.  De asemenea, Ministerul Educației și Cercetării va elabora norme de personal pentru instituțiile de educație timpurie, complexe educaționale și instituțiile de învățământ general cu profil.  Ordinul cu privire la elaborarea normelor de personal pentru instituțiile de învățământ primar și secundar (ciclul I și II) se va publica în Monitorul oficial al Republicii Moldova. |
| 1. **Avizarea și consultarea publică a proiectului** |
| Proiectul documentului a fost consultat în multiple ședințe de lucru cu cadre didactice și de conducere, contabili și economiști din cadrul Direcțiilor finanțe ale organelor locale de specialitate în domeniul învățământului, specialiști CRAP și SAP. Varianta inițială a proiectului a fost plasată la Transparență decizională (<https://particip.gov.md/ro/document/stages/ordin-cu-privire-la-aprobarea-normelor-de-personal-din-institutiile-de-invatamant-primar-gimnazial-si-liceal/8142>). De asemenea, proiectul documentului în varianta inițială a fost consultat cu Congresul Autorităților Locale din Moldova și Federația Sindicală a Educației și Științei. Au fost analizate propunerile și operate modificări. Proiectul ajustat a fost expediat spre consultare către:   * Ministerului Finanțelor; * Ministerului Sănătății; * Ministerului Muncii și Protecției Sociale.   În scopul respectării prevederilor Legii nr. 239/2008 privind transparența în procesul decizional, proiectul a fost plasat repetat pe pagina web oficială a Ministerului Educației și Cercetării [www.mec.gov.md](http://www.mec.gov.md), meniul Transparență, submeniul Transparență decizională, secțiunea Modul de participare.  Totodată, a fost plasată la Transparență decizională varianta definitivată a documentului și remisă repetat pentru consultare Ministerului Finanțelor și Ministerului Muncii și Protecției Sociale. |
| **8. Constatările expertizei anticorupție** |
| Proiectul documentului nu necesită efectuarea expertizei anticorupție |
| **9. Constatările expertizei de compatibilitate** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| Proiectul documentului urmează a fi expertizat de către Ministerul Justiției |
| **11. Constatările altor expertize** |
| Proiectul documentului nu necesită alte expertize |

**Ministru Anatolie TOPALĂ**

Ex.: A.Prisăcaru, 022-232785